คิม จ็อง-อึน

| สหายที่เคารพคิม จ็อง-อึน |
| --- | --- |
김정은
คิมใน ค.ศ. 2019

เลขาธิการพรรคแรงงานเกาหลี
อยู่ในวาระ
เริ่มดำรงตำแหน่ง  11 เมษายน ค.ศ. 2012
ก่อนหน้า: คิม จ็อง-อิล
ประธานคณะกรรมการกิจการแห่งรัฐเกาหลีเหนือ
อยู่ในวาระ
เริ่มดำรงตำแหน่ง  29 มิถุนายน ค.ศ. 2016
รองประธานาธิบดีคนแรก: ชเว รย็อง-แฮ
รองประธานาธิบดี: ฮวัง พย็อง-โซ พัก พง-จู ชเว รย็อง-แฮ คิม ด็อก-ฮุน
นายกรัฐมนตรี: พัก พง-จู คิม แจ-รย็อง คิม ด็อก-ฮุน พัก แท-ซ็อง
ก่อนหน้า: ตนเอง (ในตำแหน่งประธานคณะกรรมการป้องกันประเทศคนแรก)
ผู้บัญชาการทหารสูงสุดกองทัพประชาชนเกาหลี
อยู่ในวาระ
เริ่มดำรงตำแหน่ง  30 ธันวาคม ค.ศ. 2011
ก่อนหน้า: คิม จ็อง-อิล
ประธานคณะกรรมการการทหารกลาง
อยู่ในวาระ
เริ่มดำรงตำแหน่ง  11 เมษายน ค.ศ. 2012
ก่อนหน้า: คิม จ็อง-อิล
ประธานคณะกรรมการป้องกันประเทศคนที่ 1
ดำรงตำแหน่ง 11 เมษายน ค.ศ. 2012 – 29 มิถุนายน ค.ศ. 2016
รองประธาน: คิม ยง-ชุน รี ยง-มู ชัง ซ็อง-แท็ก โอ กุก-รย็อล ชเว รย็อง-แฮ ฮวัง พย็อง-โซ
นายกรัฐมนตรี: ชเว ยง-ริม พัก พง-จู
ก่อนหน้า: คิม จ็อง-อิล (ในตำแหน่งประธาน)
ถัดไป: ตนเอง (ในตำแหน่งประธานคณะกรรมการกิจการแห่งรัฐ)
สมาชิกสมัชชาประชาชนสูงสุด
ดำรงตำแหน่ง 9 เมษายน ค.ศ. 2009 – 11 เมษายน ค.ศ. 2019
เขตเลือกตั้ง: แพ็กดูซัน 111
 
ข้อมูลส่วนบุคคล
เกิด:  (1982-01-08) 8 มกราคม ค.ศ. 1982 (43 ปี) ว็อนซัน จังหวัดคังว็อน เกาหลีเหนือ
พรรคการเมือง: พรรคแรงงานเกาหลี
คู่สมรส: รี ซ็อล-จู (สมรส 2009)
บุตร: ไม่ได้รับการยืนยัน 2, ได้รับการยืนยัน 1: คิม จู-แอ
บุพการี: คิม จ็อง-อิล โค ยง-ฮี
ความสัมพันธ์: ตระกูลคิม
ศิษย์เก่า:   มหาวิทยาลัยคิม อิล-ซ็อง  มหาวิทยาลัยการทหารคิม อิล-ซ็อง 
ลายมือชื่อ: 
ยศที่ได้รับการแต่งตั้ง
รับใช้: เกาหลีเหนือ
สังกัด: กองทัพประชาชนเกาหลี
ประจำการ: 2010–ปัจจุบัน
ยศ: ว็อนซู

ชื่อเกาหลี
โชซ็อนกึล: 김정은
ฮันจา: 金正恩
อาร์อาร์: Gim Jeongeun 
เอ็มอาร์: Kim Chŏngŭn 
IPA: [kim dzʌŋ.ɯːn]
 
 การเป็นสมาชิกสถาบันกลาง  2012–ปัจจุบัน: สมาชิกคณะผู้บริหารสูงสุดกรมการเมืองคณะกรรมาธิการกลางพรรคแรงงานเกาหลี ชุดที่ 6, 7, 8   2012–ปัจจุบัน: สมาชิกกรมการเมืองคณะกรรมาธิการกลางพรรคแรงงานเกาหลี ชุดที่ 6, 7, 8   2010–ปัจจุบัน: สมาชิกคณะกรรมาธิการกลางพรรคแรงงานเกาหลี ชุดที่ 6, 7, 8     ตำแหน่งอื่น ๆ ที่ดำรง  2012–ปัจจุบัน: ประธานคณะกรรมการการทหารกลางพรรคแรงงานเกาหลี   2010–2012: รองประธานคณะกรรมการการทหารกลางพรรคแรงงานเกาหลี    ผู้นำสูงสุดของเกาหลีเหนือ    ← คิม จ็อง-อิล  (ผู้ดำรงตำแหน่งคนปัจจุบัน) 

คิม จ็อง-อึน (เกิด 8 มกราคม ค.ศ. 1982, 1983 หรือ 1984) เป็นนักการเมืองและเผด็จการชาวเกาหลีเหนือผู้ดำรงตำแหน่งผู้นำสูงสุดคนที่สามของเกาหลีเหนือตั้งแต่ ค.ศ. 2011 และเลขาธิการพรรคแรงงานเกาหลีตั้งแต่ ค.ศ. 2012 เขาเป็นบุตรชายคนที่สามของคิม จ็อง-อิล ผู้นำสูงสุดคนที่สองของเกาหลีเหนือ และเป็นหลานชายของคิม อิล-ซ็อง ผู้ก่อตั้งและผู้นำสูงสุดคนแรกของประเทศ
ตั้งแต่ปลาย ค.ศ. 2010 คิมถูกมองว่าเป็นผู้สืบทอดตำแหน่งผู้นำเกาหลีเหนือ หลังบิดาของเขาเสียชีวิตในเดือนธันวาคม ค.ศ. 2011 โทรทัศน์ของรัฐประกาศให้คิมเป็น "ผู้สืบทอดที่ยิ่งใหญ่ต่อเจตนารมณ์แห่งการปฏิวัติ" คิมดำรงตำแหน่งเลขาธิการพรรคแรงงานเกาหลีและประธานคณะกรรมการกิจการแห่งรัฐ เขายังเป็นสมาชิกของคณะผู้บริหารสูงสุดกรมการเมืองพรรคแรงงานเกาหลี องค์กรตัดสินใจสูงสุดของประเทศด้วย ในเดือนกรกฎาคม ค.ศ. 2012 คิมได้รับการเลื่อนยศเป็นจอมพล ยศสูงสุดในกองทัพประชาชนเกาหลี เป็นการเสริมสร้างตำแหน่งของเขาในฐานะผู้บัญชาการทหารสูงสุดของกองทัพและประธานคณะกรรมการการทหารกลาง สื่อของรัฐเกาหลีเหนือมักเรียกเขาว่า "สหายที่เคารพ คิม จ็อง-อึน" หรือ "จอมพล คิม จ็อง-อึน" เขาส่งเสริมนโยบายพย็องจิน ที่คล้ายกับนโยบายของคิม อิล-ซ็องในคริสต์ทศวรรษ 1960 โดยหมายถึงการพัฒนาเศรษฐกิจและโครงการอาวุธนิวเคลียร์ของประเทศไปพร้อม ๆ กัน เขายังได้ฟื้นฟูโครงสร้างของพรรคแรงงานเกาหลีโดยขยายอำนาจของพรรคและลดอำนาจของผู้นำทหารลง
คิม จ็อง-อึนปกครองเกาหลีเหนือด้วยระบบรวบอำนาจเบ็ดเสร็จ และการนำของเขาก็เดินตามแนวทางลัทธิบูชาบุคคลเช่นเดียวกับบิดาและปู่ของเขา ใน ค.ศ. 2014 รายงานของคณะมนตรีสิทธิมนุษยชนแห่งสหประชาชาติเสนอว่าคิมอาจถูกนำตัวขึ้นพิจารณาคดีในข้อหาอาชญากรรมต่อมนุษยชาติ ตามรายงาน เขาสั่งให้มีการกวาดล้างและประหารชีวิตเจ้าหน้าที่เกาหลีเหนือหลายคนรวมถึงชัง ซ็อง-แท็ก ผู้เป็นลุงของเขาใน ค.ศ. 2013 เขายังเป็นที่เชื่อกันอย่างแพร่หลายว่าสั่งการลอบสังหารพี่ชายต่างมารดาของเขา คิม จ็อง-นัม ในมาเลเซียใน ค.ศ. 2017 เขาเป็นผู้นำการขยายตัวของเศรษฐกิจผู้บริโภค โครงการก่อสร้าง และสถานที่ท่องเที่ยวในเกาหลีเหนือ
คิมขยายโครงการอาวุธนิวเคลียร์ของประเทศ ซึ่งนำไปสู่ความตึงเครียดที่เพิ่มสูงขึ้นกับสหรัฐและเกาหลีใต้ รวมถึงจีนด้วย ใน ค.ศ. 2018 และ 2019 คิมได้เข้าร่วมการประชุมสุดยอดกับมุน แจ-อิน ประธานาธิบดีเกาหลีใต้ และดอนัลด์ ทรัมป์ ประธานาธิบดีสหรัฐ นำไปสู่การละลายความตึงเครียดชั่วคราวระหว่างเกาหลีเหนือกับสองประเทศนั้น แม้การเจรจาจะล้มเหลวในที่สุดโดยไม่มีความคืบหน้าในการรวมชาติเกาหลีหรือการปลดอาวุธนิวเคลียร์ก็ตาม เขาได้อ้างความสำเร็จในการต่อสู้กับการแพร่ระบาดของโควิด-19 ในเกาหลีเหนือ โดยประเทศไม่ได้รายงานผู้ติดเชื้อที่ได้รับการยืนยันเลยกระทั่งเดือนพฤษภาคม ค.ศ. 2022 แม้ผู้สังเกตการณ์อิสระหลายรายจะตั้งคำถามต่อคำกล่าวอ้างนี้ก็ตาม ภายใต้การปกครองของเขา ทหารเกาหลีเหนือถูกส่งไปประจำการภายใต้การบังคับบัญชาของรัสเซียในการรุกรานยูเครนของรัสเซีย